*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*209. számú előterjesztés*

Bátaszék Város Önkormányzat Képviselő-testületének 2021. november 24-én

16 órakor megtartandó ülésére

Döntés a IV. háziorvosi körzet tovább működtetéséről

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző  **Törvényességi ellenőrzést végezte:** dr. Firle Anna aljegyző**Tárgyalja:**PG Bizottság: 2021. 11. 23.Szociális Bizottság: 2021. 11. 23. |

**Tisztelt Képviselő- testület!**

Dr. Sziklai Lajos Bátaszék Város Címzetes Főorvosa 2020. december 5.-én elhunyt**.** Az önkormányzatnak a Szekszárdi Járási Hivatal Népegészségügyi Osztályánál kellett bejelentenie a feladat-ellátási szerződés megszűnésének időpontját. 2020. december 5. napjától kezdve 1 éven át a praxisjog jogosultja a praxisjogot még elidegenítheti.

A praxis tovább működtetésének személyi feltételei:

 Ez idő (az egy év időtartam) alatt az ellátás folyamatos biztosítása érdekében az egészségügyi szolgáltatásra jogosító működési engedélyt Bátaszék Város Önkormányzatának kellett megszereznie és helyettes háziorvos megbízásáról kellett gondoskodnia. A praxisjog elidegenítésére rendelkezésre álló idő 2021. decemberében lejár, a helyettes háziorvossal, Dr. Szabó Péterrel megkötött szerződés pedig 2021. december 31.-én. A Szekszárdi Járási Hivatal Népegészségügyi Osztálya által kiadott működési engedély határozatlan időre szól, valamint a Nemzeti Egészségbiztosítási Alapkezelővel megkötött finanszírozási szerződés is határozatlan idejű. Mindkét hivatalos szerv irányába azonban meg kell küldeni az egészségügyi szolgáltatás folyamatos biztosítását tanúsító helyettes háziorvossal 2022. január 1. napjától megkötött megbízási szerződést, valamint az ápoló tovább foglalkoztatására vonatkozó munkaügyi okmányokat.

A praxis tovább működtetésének tárgyi feltételei:

Az érintett körzet zavartalan további ellátása érdekében a háziorvosi rendelő teljes felszereléssel, műszerekkel történő biztosítása szükséges a helyettes háziorvos részére. Az eszközök jelenleg a MORBIHAN Kft. tulajdonát képezik. A MORBIHAN Kft. ügyvezetője 2021. május 25. napjától Rácz Judit, aki a Kft. képviseletében önállóan jogosult eljárni. A praxis működtetéséhez és a háziorvosi feladat ellátás érdekében az eszközök határozatlan idejű, de legfeljebb a körzetre praxisjogot szerző háziorvos és az Önkormányzat között megkötött feladat- ellátási szerződés hatályba lépésének napjáig tartó ingyenes használatra történő átadását kezdeményezzük az Önkormányzat részére.

A praxis tovább működtetésének pénzügyi feltételei:

Bevételi oldalon a NEAK általi finanszírozással lehet számolni, mely a NEAK tájékoztatása szerint az első évben nyújtott finanszírozáshoz képest kb. 150.000.- Ft-tal csökkenni fog tekintettel arra, hogy a körzet tartósan betöltetlen.

Kiadások között szerepel a személyi juttatások. A helyettesítő háziorvos megbízási díja, az ápoló illetménye és az ehhez kapcsolódó munkáltatói járulékok összege. A rendelő közüzemi díjai, takarításának költségei és a szoftver használat díja.

Változás, hogy a jövő évtől a helyettes orvos fix megbízási díjért vállalja a helyettesítési feladatok ellátását, valamint az ápoló illetménye azegyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. Korm. rendelet 7. mellékletének 2022. január 1.-jétől hatályos rendelkezése alapján jelentősen megemelkedik. Ezt a finanszírozási bevételkiesést, valamint a többletkiadást a körzet fenntartása érdekében az önkormányzat saját bevételeiből szükséges fedezni, mely éves szinten mintegy 2,5 millió Ft kiadást fog eredményezni.

A praxis tovább működtetése érdekében az alábbi döntések meghozatalát javasoljuk:

1. *határozati javaslat:* Szükséges annak meghatározása, hogy a praxisjoggal érintett körzet feladat- ellátásának tartós betöltéséig Bátaszék Város Önkormányzata kivel kívánja megoldani a helyettesítést. Javasoljuk a helyettesítés ellátására dr. Szabó Péter háziorvost. A helyettesítésről szóló megbízási szerződés az előterjesztés mellékletét képezi.
2. *határozati javaslat:* Továbbá döntést kell hozni arról is, hogy kit határoz meg a helyettes orvos helyetteséül az önkormányzat. Javasoljuk dr. Pató András háziorvost.
3. *határozati javaslat:* A praxisban alkalmazott ápoló munkaszerződése 2021. december 31.-én lejár. Javasoljuk határozatlan idejű tovább foglalkoztatását napi 8 órában bruttó 439.622 Ft/hó összegért.
4. *határozati javaslat:* A feladat zavartalan ellátása érdekében döntést szükséges hozni a tárgyi feltételek biztosításáról, melyhez az eszközök határozatlan idejű (de legfeljebb a körzetre praxisjogot szerző háziorvos és az Önkormányzat között megkötött feladat- ellátási szerződés hatályba lépésének napjáig tartó), ingyenes használatra történő átadását kezdeményezzük az Önkormányzat részére.

***1. számú határozati javaslat***

**a IV. háziorvosi körzet praxisának helyettesítésére**

Bátaszék Város Önkormányzatának Képviselő-testülete

1. a IV. háziorvosi körzet működtetése tárgyában a praxis helyettesítésére- 2022. január 1. napjától határozatlan időre megbízási szerződést köt dr. Szabó Péter helyettes háziorvossal,
2. az 1. pontban rögzített szerződést a határozat melléklete szerinti tartalommal jóváhagyja,
3. felhatalmazza a polgármestert a megbízási szerződés aláírására.

Határidő: 2021. december 10.

Felelős: Dr. Bozsolik Róbert polgármester

 (a szerződés aláírásáért)

 Kondriczné dr. Varga Erzsébet jegyző

 (a határozat megküldéséért)

A határozatról értesül: TMK Járási Hivatal Népegészségügyi Osztálya

 NEAK

 Dr. Szabó Péter helyettes háziorvos

Bátaszéki KÖH pénzügyi iroda

 Irattár

***2. számú határozati javaslat***

**a IV. háziorvosi körzet praxisa helyettesítésének helyettesítésére**

Bátaszék Város Önkormányzatának Képviselő-testülete a IV. háziorvosi körzet működtetése tárgyában a praxis helyettesítésére dr. Szabó Péter helyettes háziorvossal megbízási szerződést kötött. A helyettes orvos helyettesítésére dr. Pató András helyettesítő háziorvost kéri fel és nevezi meg.

Határidő: 2021. december 31.

Felelős: Kondriczné dr. Varga Erzsébet jegyző

 (a határozat megküldéséért)

A határozatról értesül: TMK Járási Hivatal Népegészségügyi Osztálya

 NEAK

 Dr. Pató András helyettes háziorvos

 Irattár

***3. számú Határozati javaslat***

**Mezei Gabriella ápoló tovább foglalkoztatására**

Bátaszék Város Önkormányzatának Képviselő-testülete az egészségügyi szolgálati jogviszonyról szóló 2020. évi C. törvény 2. § (1) bekezdésében foglaltak alapján Mezei Gabriella ………………… szám alatti lakossal 2022. január 1-jétől határozatlan időre háziorvosi ápoló munkakörre, bruttó 439.622.- Ft/hó illetménnyel egészségügyi szolgálati munkaszerződést köt.

Határidő: 2021. december 31.

Felelős: Dr. Bozsolik Róbert polgármester

 ( a munkaügyi okmányok aláírásáért)

A határozatról értesül: TMK Járási Hivatal Népegészségügyi Osztálya

 NEAK

 Mezei Gabriella

Bátaszéki KÖH pénzügyi iroda

 Irattár

***4. számú Határozati javaslat***

**a IV. háziorvosi körzet praxisa helyettesítésének tárgyi feltételei biztosítására**

Bátaszék Város Önkormányzatának Képviselő-testülete

1. a IV. háziorvosi körzet működtetése érdekében, a feladat ellátásához szükséges, a Kossuth u. 54. szám alatti rendelő helyiségében található, a MORBIHAN Kft. kizárólagos tulajdonát képező orvosi eszközök Bátaszék Város Önkormányzata részére, határozatlan időtartamra történő, de legfeljebb a körzetre praxisjogot szerző háziorvos és az Önkormányzat között megkötött feladat- ellátási szerződés hatályba lépésének napjáig tartó ingyenes használatba adásáról szóló megállapodást – a határozat melléklete szerinti tartalommal- jóváhagyja

1. felhatalmazza a polgármestert a tárgyi eszközök ingyenes átadás- átvételéről szóló megállapodás aláírására.

Határidő: 2021. december 31.

Felelős: Kondriczné dr. Varga Erzsébet jegyző

 (a határozat megküldéséért)

 Dr. Bozsolik Róbert polgármester

 (a megállapodás aláírásáért)

A határozatról értesül: TMK Járási Hivatal Népegészségügyi Osztálya

 NEAK

 MORBIHAN Kft. ügyvezetője

 Bátaszéki KÖH pénzügyi iroda

 Irattár